作者:徐再思
標題:雙調・殿前歡釣臺
內容:釣魚臺，便齊雲安穩似雲臺。故人同榻成何礙，太史瘦哉。三臺宰相階，百兩黃金帶，萬丈風波海。爭如休去，勝似歸來。楊總管玉堂臣，經綸大展致其身。腰間斗大黃金印，志在新民。文章漢子云，韜略吳公瑾，勳業商伊尹。一番桃李，兩字麒麟。觀音山眠松老蒼龍，避乖高臥此山中。歲寒心不肯為樑棟，翠蜿蜒俯仰相從。秦皇舊日封，靖節何年種？丁固當時夢，半溪明月，一枕清風。